БАҚ: Ресей ОПЕК+елдерінің мұнай өндіруді тағы азайту келісіміне қосылуы мүмкін
"БАҚ: Ресей ОПЕК+елдерінің мұнай өндіруді тағы азайту келісіміне қосылуы мүмкін" | "https://abai.kz/post/113472"
TITLE: БАҚ: Ресей ОПЕК+елдерінің мұнай өндіруді тағы азайту келісіміне қосылуы мүмкін
URL: https://abai.kz/post/113472
META: "БАҚ: Ресей ОПЕК+елдерінің мұнай өндіруді тағы азайту келісіміне қосылуы мүмкін" | "https://abai.kz/post/113472"
DATE: 27.05.2020
AUTHOR(s): Abai.kz
TOTAL WORDS: 146
TEXT: ОПЕК+ елдерінің маусым айында өтетін жиынында Ресей қыркүйек айына дейін мұнай өндіруді азайту ұсынысын сақтап қалуды қолдауы мүмкін. Осылай деп "Коммерсантъ" басылымы мұнай саласындағы үш бірдей дереккөзіне сілтеме жасап хабарлайды. Сәуір айындағы келісімге сәйкес, мамыр айынан шілде айына дейін ОПЕК+ елдері мұнай өндіруді тәулігіне 9,7 миллион баррелге дейін қысқартуы тиіс. Одан соң 2020 жылдың соңына дейін тәулігіне 8 миллион баррелге дейін азайтылса, 2021 жылдың мамыр айына дейін тәулігіне миллион баррелге дейін кемуі керек. Ресей келісімге сәйкес мамыр-шілде айларында мұнай өндіруді барреліне 8,5 миллион тоннаға дейін азайтады. Газет дереккөзінің сөзінше, Ресейдің ұстанымының қатаюы Сауд Арабиясының қысымына байланысты болып тұр. Қазір коронавирусқа байланысты шектеулер біртіндеп алынып жатқандықтан, мұнайға деген сұраныс қалпына келіп жатыр. Сауд Арабиясы үшін мұнайды баррелін 80 долларға сату тиімді. Мамыр айында Сауд Арабиясы, Біріккен Араб әмірлігі және Кувейт мұнай өндіруді тағы азайтуға шешім қабылдаған. Сол себептен Ресейден де осыны талап етуі мүмкін дейді дереккөз. Abai.kz
